<classify> Chanzo cha picha, Getty ImagesUjio wa Pep Guardiola Manchester City mwaka 2016 ulipokelewa na watu wengi kwa mashaka kuwa mbinu zilizomfanya afanikiwe huko Uhispania na Ujerumani huenda zisifanye kazi England.Taji la nne la Ligi kuu England katika misimu mitano, lililothibitishwa na ushindi wa ajabu dhidi ya Aston Villa Jumapili, linafanya shaka hiyo ya awali kuonekana kituko. Kuna kukubalika kwa kiasi kikubwa sasa kwamba mtazamo wake umebadilisha soka nchini humo kwa kiasi kikubwa.Kuanzia, mazoezi, mechiza kirafiki, mechi ya vijana au hata uwanja wa wachezaji watano kila upande nchini England mara moja ingekuwa hakikisho la kuona aina ya soka inayolenga zaidi kushinda, na mtindo sio jambo muhimu.Mambo yamebadilika sasa baada ya ujio wake kutoka kushinda tu mpaka kushinda kwa mtindo, sababu kuu ya hilo. Kwa sababu yake, tunaishi katika nyakati tofauti za mbinu. Sifa kama vile kutengeneza goli kutoka nyuma, kujenga ujasiri wakati wa kwenda mbele kushambulia na kuendelea kumiliki mpira ni vitu vinavyoonekana sasa. Sio tu kwa wachezaji wakubwa lakini sasa kwa ngazi zote, hadi kwa wachezaji wachanga zaidi.Chanzo cha picha, Getty ImagesSio jambo la kutia chumvi kusema Guardiola amebadilisha soka.Lakini jambo ambalo labda halijajadilika sana ni jinsi soka la England limembadilisha Guardiola.Mbinu zilizobebwa kutoka Barcelona na Bayern Munich zimebadilika na wataendelea kufanya hivyo kufuatia kusajiliwa kwa Erling Haaland. Ujio wa mshambuliaji huyo unasema mengi kuhusu jinsi meneja huyo wa Manchester City alivyobadilisha maono yake ya soka katika kipindi cha miaka sita iliyopita.Akiwa mtu anayetaka mambo yake yawe safi yaliyokamilika, Guardiola ameangazia sana kuondoa dosari kwenye mechi ya Manchester City msimu huu. Mojawapo ya maeneo makuu ambayo amefanya kazi kwa bidii zaidi mwaka uliopita, na kwa mafanikio makubwa zaidi, imekuwa kwenye mipira iliyokufa kwenye eneo la ulinzi na ushambuliaji.Mnamo 2021-22, Manchester City wameruhusu bao moja pekee kutoka kwenye mipira iliyokufa, Kwenye ligi kuu - kona dhidi ya Aston Villa mnamo Desemba - na kufunga mabao 21 kutokana na mpira iliyokufa.Kuongoza mabao 2-0 nchini Hispania au Ujerumani inachukuliwa kuwa mchezo umeisha. Sio England.Hili ni jambo ambalo amelazimika kuwafanya wachezaji wake kuelewa . Kumiliki mpira vizuri sio dhamana ya kuwa utapata matokeo.Kumekuwa na michezo ya kushangaza, bila kusahau ushindi wa 6-3 dhidi ya Leicester ambapo timu yake iliiongoza 4-0 mpaka dakika 25 na ikaruhusu mabao matatu katika kipindi cha dakika 10 katika kipindi cha pili. Mwishowe, bao kutoka kwa Aymeric Laporte lilituliza hisia za kila mtu kabla ya Raheem Sterling kuongeza la sita.Guardiola anakubali kwamba wakati mwingine udhibiti na kumiliki mpira hakutoshi kukupa matokeo.Akiwa Barcelona, Guardiola aliwahi kusema timu inapaswa kupiga pasi mara 15 kabla ya kuanza mashambulizi, hivyo basi kuhakikisha wachezaji wote wanakuwa katika nafasi wanazopaswa kuwepo. Huo ndio ulikuwa msingi wa mchezo wake wa nafasi. Lakini kwa ligi ya England, amejifunza jinsi kasi ya mchezo unaweza kuleta mabadiliko na maamuzi ya haraka.Ni jambo ambalo pia alilibeba wakati alipokuwa Ujerumani, lakini ameliweka katika mwelekeo mpya katika Ligi Kuu England. Kevin De Bruyne amekuwa mtu muhimu kwenye hilo, mchezaji ambaye kupiga pasi kwa ustadi husaidia kupita mabeki na timu zinazojilinda sana, mbinu inayotumiwa zaidi na wapinzani wa City.Chanzo cha picha, Getty ImagesJambo moja ambalo Guardiola amepata kufahamu zaidi ya miaka sita iliyopita ni kuhusu mashinikizo ya mashabiki wa England wanayoweka kwa timu zao ni tofauti na mahali pengine popote ulimwenguni na jinsi unavyokabiliana nayo hatimaye inakuelezea ulivyo.Mustakabali wa City chini ya Guardiola ni kwamba mkataba wake unaisha 2023. Upo uvumi kwamba Haaland aliambiwa kuwasili kwake kutamrahisishia meneja huyo mwenye umri wa miaka 51 kuamua mustakabali wake.Chanzo cha picha, Getty ImagesKukosa taji la Ligi ya Mabingwa hakuwezi kuamua hatima yake kwa njia yoyote. Haamini kwamba amefanya kitu kidogo, zaidi ya kufanya vizuri sana akiwa Manchester City.Anajua kwamba kushinda Ligi ya Mabingwa kutakuwa jambo la kufurahisha zaidi katika maisha yake na pia anafahamu wazi kwamba kupata matokeo bora kupitia kundi la wachezaji wale wale - kunakuwa vigumu zaidi na zaidi kila mwaka.  <topic>: MICHEZO 